แฟนป่วยเป็นโรคซึมเศร้าค่ะ จากใบรับรองแพทย์คือ Axiety and Depression และมีอาการ Panic Attacks (เริ่มมีอาการหลังจากเลิกดื่มแอลกอฮอล์ช่วงเดือนที่แล้วและมีอาการค่อนข้างบ่อย) เขารู้ตัวว่าเป็นตั้งแต่ช่วงวัยรุ่นค่ะ ปัจจุบันอายุ 24 อาการเริ่มรุนแรงขึ้นช่วงปีที่แล้วและปัจจุบันต้องออกจากงาน และต้องกินยา (Alprazolam และ Sertraline) ค่ะ นัดไปตรวจเป็นระยะค่ะ ปัญหาคือ- อยากทราบว่าจากข้อมูลเบื้องต้นที่เราทราบ และเราไม่ได้ไปหาเป็นเพื่อนเค้าเพราะอยู่ไกลกัน ทั้งหมดคือรุนแรงมากน้อยแค่ไหน และต้องใช้เวลานานเท่าไหร่เขาถึงจะดีขึ้น และคนรอบข้าง ควรปฏิบัติตัว หรือ สามารถช่วยเหลืออะไรได้บ้างที่จะไม่ทำให้เขาอาการยิ่งแย่ไปกว่าเดิม ?- หรือถ้าไม่สามารถช่วยเหลือเขาได้เราควรจะทำความเข้าใจเกี่ยวกับโรคที่เขาเป็นอยู่ได้อย่างไรคะ ถ้าเราไม่สามารถพูดคุยกับเขาได้โดยตรงเกี่ยวกับโรคที่เขาเป็นอยู่ ?- อาการที่เขาไม่อยากคุยกับใครเลยแม้แต่เราเป็นเวลานานมากๆ หงุดหงิดง่าย อารมณ์เสียง่าย เก็บตัว ทั้งๆที่ได้รับยาแล้ว อยากทราบว่า นี่คือ อาการปกติของผู้ป่วยโรคซึมเศร้าใช่ไหมคะ แล้วนานแค่ไหนเขาถึงจะรู้สึกดีขึ้น ?- และอยากจะรบกวนให้อธิบายอาการ Panic Attacts แบบเข้าใจง่ายๆ ให้หน่อยค่ะ ความรู้เราเกี่ยวกับเรื่องนี้เป็น 0 เลย ถึงแม้จะหาข้อมูลจาก Google บ้าง แต่ก็ไม่เข้าใจแบบชัดเจนว่า สาเหตุ อาการ และการปฏิบัติตัว ต้องทำอย่างไรบ้าง ขอบมากค่ะ
สวัสดีค่ะ จากที่เล่ามา แนะนำให้ ไปพบแพทย์ในวันที่แพทย์ที่ดูแลนัดคนไข้ไปนะคะ เพราะ จะได้ทราบว่า ถึงปัญหาที่เกิดขึ้นจริงๆ และทราบถึงแนวทางการดูแลจริงๆค่ะภาวะ anxiety เป็นภาวะวิตกกังวลต่อเรื่องใดเรื่องหนึ่งที่ผิดปกติ ซึ่งหากคนใกล้ชิดเข้าใจ และรับฟังคนไข้ในจุดนี้ จะช่วยผ่อนคลายความวิตกกังวลนั้นๆได้ค่ะภาวะ depression คือ ภาวะหรืออาจเป็นโรคซึมเศร้า ซึ่งมักมีเหตุการณ์หรือปัญหาที่ทำให้คนไข้มีอารมณ์หรือความรู้สึกเศร้า หดหู่ท้อแท้ ส่งผลต่อความรู้สึกนึกคิด การใช้ชีวิตกับคนรอบข้าง มีผลต่อร่างกาย และบางรายอาจมีความรู้สึกอยากฆ่าตัวตาย ในกลุ่มคนไข้กลุ่มนี้ คนใกล้ชิดควรพูดคุย ให้กำลังใจ หากมียารับประทาน ควรดูแลจัดยารับประทานอย่างสม่ำเสมอค่ะส่วนอาการ Panic เป็นลักษณะอาการจากการตื่นตระหนกในเหตุการณ์ หรือสิ่งกระตุ้นบางอย่าง เช่น กลัวที่แคบ เมื่อไปอยู่ในที่แคบ จะทำให้คนไข้รู้สึกกลัว ก่อให้เกิดอาการ Panic โดยอาจมีอาการใจสั่น หายใจไม่สะดวก เหงื่อออก ตัวเย็น อาการเป็นลม เป็นต้นสามารถอ่านเพิ่มเติมได้ที่นี่นะคะ